**2025 թվականի առաջին կիսամյակում**

**ՀՀ պետական բյուջեի կատարման ամփոփ բնութագիրը[[1]](#footnote-1)**

2025 թվականի առաջին կիսամյակում ՀՀ պետական բյուջեի եկամուտները կազմել են 1,433 մլրդ դրամ, ծախսերը` 1,472 մլրդ դրամ, պակասուրդը՝ 39.2 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2025 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2025թ. առաջին կիսամյակի ճշտված պլան** | **2025թ.**  **առաջին կիսամյակի փաստ** | **Կատարողականն առաջին կիսամյակի ճշտված պլանի նկատմամբ (%)** | **Կատարողա-կանը տարեկան ճշտված պլանի նկատմամբ** |
| Եկամուտներ | 1,402.0 | 1,433.1 | 102.2 | 50.3 |
| Ծախսեր | 1,727.3 | 1,472.3 | 85.2 | 42.5 |
| Պակասուրդ (հավելուրդ) | 325.3 | 39.2 | 12.1 | 6.4 |

*ՀՀ պետական բյուջեի եկամուտները*

2024 թվականի առաջին կիսամյակի համեմատ պետական բյուջեի եկամուտներն աճել են 15.2%‑ով կամ 189.4 մլրդ դրամով, որը հիմնականում պայմանավորված է հարկային եկամուտների և այլ եկամուտների աճով:

2025 թվականի առաջին կիսամյակում ՀՀ պետական բյուջե են մուտքագրվել 1,356 մլրդ դրամ *հարկային եկամուտներ և պետական տուրքեր*, որոնք ապահովել են առաջին կիսամյակի ծրագրային ցուցանիշի 100.5%-ը: 2024 թվականի նույն ժամանակահատվածի համեմատ հարկային եկամուտներն ու պետական տուրքերն աճել են 14.2%‑ով կամ 168.4 մլրդ դրամով, որը հիմնականում պայմանավորված է ավելացված արժեքի հարկի, շահութահարկի և եկամտային հարկի գծով մուտքերի աճով:

1. **ՀՀ պետական բյուջեի եկամուտները (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. առաջին կիսամյակի փաստ** | **2025թ. տարեկան ճշտված պլան** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** |
| **Պետական բյուջեի եկամուտներ** | **1,243.7** | **2,848.9** | **1,402.0** | **1,433.1** |
| Հարկային եկամուտներ և պետական տուրքեր | 1,187.6 | 2,728.6 | 1,349.8 | 1,356.0 |
| Պաշտոնական դրամաշնորհներ | 4.2 | 21.8 | 5.1 | 3.6 |
| Այլ եկամուտներ | 51.9 | 98.4 | 47.1 | 73.5 |
| **Կշիռն ընդամենը եկամուտների մեջ (%)** |  |  |  |  |
| Հարկեր և տուրքեր | 95.5 | 95.8 | 96.3 | 94.6 |
| Պաշտոնական դրամաշնորհներ | 0.3 | 0.8 | 0.4 | 0.3 |
| Այլ եկամուտներ | 4.2 | 3.5 | 3.4 | 5.1 |

Հաշվետու ժամանակահատվածի հարկային եկամուտների և պետական տուրքերի 30.3%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացել են ինչպես ՀՀ‑ում արտադրվող ապրանքների ու ծառայությունների շրջանառության, այնպես էլ ներմուծման գծով մուտքերը:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. առաջին կիսամյակի փաստ** | **2025թ. առաջին կիսամյակի փաստ** | **2025թ. առաջին կիսամյակը**  **2024թ. առաջին կիսամյակի նկատմամբ (%)** | **2025թ. և 2024թ. տարբերու-թյունը** |
| **Ավելացված արժեքի հարկ** | **328.7** | **411.4** | **125.1** | **82.7** |
| Ներմուծումից, այդ թվում՝ | 183.2 | 216.9 | 118.4 | 33.7 |
| ԵԱՏՄ երկրներից | 64.6 | 71.6 | 110.8 | 7.0 |
| Ներքին շրջանառությունից | 145.5 | 194.5 | 133.7 | 49.0 |

2025 թվականի առաջին կիսամյակում պետական բյուջե մուտքագրված հարկային եկամուտների ու պետական տուրքերի 4.9%-ն ապահովվել է ակցիզային հարկի հաշվին: Նախորդ տարվա առաջին կիսամյակի համեմատ ավելացել են ինչպես ՀՀ ներմուծվող ենթաակցիզային ապրանքների, այնպես էլ հանրապետությունում արտադրվող ենթաակցիզային ապրանքների գծով մուտքերը:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. առաջին կիսամյակի փաստ** | **2025թ. առաջին կիսամյակի փաստ** | **2025թ. առաջին կիսամյակը**  **2024թ. առաջին կիսամյակի նկատմամբ**  **(%)** | **2025թ. և 2024թ. տարբերու-թյունը** |
| **Ակցիզային հարկ** | **55.5** | **66.9** | **120.6** | **11.4** |
| Ներմուծվող ենթաակցիզային ապրանքներից | 20.6 | 27.0 | 130.8 | 6.4 |
| ՀՀ-ում արտադրվող ենթաակցիզային ապրանքներից | 34.9 | 39.9 | 114.5 | 5.0 |

2025 թվականի առաջին կիսամյակում պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 5‑ում:

1. **ՀՀ պետական բյուջեի հարկային եկամուտների և պետական տուրքերի փաստացի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. առաջին կիսամյակի փաստ** | **2025թ. առաջին կիսամյակի փաստ** | **2025թ. առաջին կիսամյակը**  **2024թ. առաջին կիսամյակի նկատմամբ**  **(%)** | **2025թ. և 2024թ. տարբերու-թյունը** |
| **Հարկային եկամուտներ և պետական տուրքեր** | **1,187.6** | **1,356.0** | **114.2** | **168.4** |
| **1. Հարկային եկամուտներ** | **1,154.6** | **1,315.6** | **113.9** | **161.0** |
| ԱԱՀ | 328.7 | 411.4 | 125.1 | 82.7 |
| Ակցիզային հարկ | 55.5 | 66.9 | 120.6 | 11.4 |
| Շահութահարկ | 245.9 | 290.3 | 118.0 | 44.4 |
| Մաքսատուրք | 36.1 | 36.4 | 100.9 | 0.3 |
| Եկամտային հարկ | 320.6 | 350.3 | 109.3 | 29.7 |
| Շրջանառության հարկ | 28.3 | 35.4 | 125.0 | 7.1 |
| Սոցիալական վճար (կուտակային կենսաթոշակի գծով) | 50.7 | 57.6 | 113.5 | 6.9 |
| Բնապահպանական հարկ և բնօգտագործման վճար | 49.6 | 29.7 | 59.9 | (19.9) |
| Այլ հարկեր | 39.1 | 37.5 | 96.1 | (1.5) |
| **2. Պետական տուրք** | **33.1** | **40.5** | **122.3** | **7.4** |
| **Կշիռն ընդամենը հարկերի և տուրքերի մեջ (%)** |  |  |  |  |
| **1. Հարկային եկամուտներ** | **97.2** | **97.0** |  |  |
| ԱԱՀ | 27.7 | 30.3 |  |  |
| Ակցիզային հարկ | 4.7 | 4.9 |  |  |
| Շահութահարկ | 20.7 | 21.4 |  |  |
| Մաքսատուրք | 3.0 | 2.7 |  |  |
| Եկամտային հարկ | 27.0 | 25.8 |  |  |
| Շրջանառության հարկ | 2.4 | 2.6 |  |  |
| Սոցիալական վճար (կուտակային կենսաթոշակից) | 4.3 | 4.2 |  |  |
| Բնապահպանական հարկ և բնօգտագործման վճար | 4.2 | 2.2 |  |  |
| այլ հարկեր | 3.3 | 2.8 |  |  |
| **2. Պետական տուրք** | **2.8** | **3.0** |  |  |

2025 թվականի առաջին կիսամյակում բնապահպանական հարկի և բնօգտագործման վճարների գծով մուտքերը կազմել են 29.7 մլրդ դրամ՝ ապահովելով պետական բյուջեի հարկային եկամուտների և պետական տուրքերի 2.2%‑ը: Նախորդ տարվա նույն ժամանակահատվածի համեմատ բնապահպանական հարկի և բնօգտագործման վճարների գծով մուտքերի նվազումը հիմնականում պայմանավորված է արդյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով մուտքերի 59.8% (24.9 մլրդ դրամ) նվազմամբ: Միաժամանակ, 2.3 անգամ (4.4 մլրդ դրամ) աճ է արձանագրվել ՀՀ ներմուծվող շրջակա միջավայրին վնաս պատճառող ապրանքների համար գանձված բնապահպանական հարկի մուտքերում:

Հաշվետու ժամանակահատվածում պետական բյուջեի հարկերի և տուրքերի 2.8%-ը ձևավորվել է այլ հարկերի հաշվին՝ կազմելով ավելի քան 37.5 մլրդ դրամ: Մասնավորապես` շուրջ 25.1 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, 4.6 մլրդ դրամ՝ ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը, 3.4 մլրդ դրամ՝ ռադիոհաճախականության օգտագործման պարտադիր վճարները, շուրջ 2.6 մլրդ դրամ՝ ճանապարհային հարկը և 1.3 մլրդ դրամ՝ հարկային օրենսդրության խախտման համար սահմանված տուգանքները: Նախորդ տարվա առաջին կիսամյակի համեմատ այլ հարկերի փաստացի ցուցանիշը նվազել է 3.9%-ով կամ 1.5 մլրդ դրամով, ինչը հիմնականում ձևավորվել է միասնական մաքսային վճարի նվազման և դրոշմանիշային վճարների ու հարկային օրենսդրության խախտման համար սահմանված տուգանքներից մուտքերի աճի արդյունքում:

2025 թվականի առաջին կիսամյակում պետական բյուջե են մուտքագրվել շուրջ 40.5 մլրդ դրամ *պետական տուրքեր*` 9.9%‑ով գերազանցելով կիսամյակային ծրագրային ցուցանիշը: Վերջինս պայմանավորված է պետական տուրքերում բարձր (52.6%) տեսակարար կշիռ ունեցող՝ լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերի մուտքերով, որոնք 21.6%‑ով գերազանցել են կիսամյակային ծրագրային ցուցանիշը՝ կազմելով շուրջ 21.3 մլրդ դրամ: Նշված գումարից 12.7 մլրդ դրամ են կազմել վիճակախաղերի, շահումներով խաղերի և մետաղադրամով և (կամ) թղթադրամով շահագործվող ավտոմատների միջոցով սննդի առևտրի և խաղերի բնագավառից գանձվող տուրքերը՝ 100.6%‑ով ապահովելով կիսամյակային ծրագրային ցուցանիշը: Ավելի քան 2.5 մլրդ դրամ են կազմել մաքսային բնագավառում լիցենզավորման գծով գանձվող տուրքերը՝ 5.9%‑ով գերազանցելով կիսամյակային ծրագրային ցուցանիշը: 2024 թվականի մայիսի 13-ից ոսկե, պլատինե և պալադիումե ապրանքների (բացի ՀՀ ծագման պլատին և պալադիում պարունակող համաձուլվածքներից և խտանյութերից) արտահանման լիցենզիաներ կամ թույլտվություններ կամ հավաստագրեր տրամադրելու համար (բացառությամբ ԵԱՏՄ երկրներ արտահանման (տեղափոխման) և «Վերամշակում մաքսային տարածքից դուրս» մաքսային ընթացակարգով արտահանվող և հետագայում ներմուծվող ապրանքների) սահմանվել են պետական տուրքեր, որոնց գծով հաշվետու ժամանակահատվածում պետական բյուջե է մուտքագրվել շուրջ 1.9 մլրդ դրամ:

Օրենքով սահմանված այլ ծառայությունների և գործողությունների համար գանձվող տուրքերը կազմել են շուրջ 10.6 մլրդ դրամ՝ ապահովելով պետական տուրքերի 26.1%-ը և կիսամյակային ծրագրային ցուցանիշի 93.8%‑ը: Շեղումը հիմնականում պայմանավորված է տվյալ խմբում 70.9% տեսակարար կշիռ ունեցող՝ ՀՀ-ից օդային տրանսպորտի միջոցներով ֆիզիկական անձանց (օդային ուղևորների) ելքի համար գանձվող տուրքի կատարողականով, որը կազմել է շուրջ 7.5 մլրդ դրամ կամ կիսամյակային ծրագրային ցուցանիշի 83.1%-ը:

Նախորդ տարվա առաջին կիսամյակի համեմատ պետական տուրքերն աճել են 22.3%‑ով (7.4 մլրդ դրամով)՝ հիմնականում պայմանավորված վիճակախաղերի, շահումներով խաղերի և մետաղադրամով և (կամ) թղթադրամով շահագործվող ավտոմատների միջոցով սննդի առևտրի և խաղերի բնագավառից գանձվող տուրքերի՝ 28.3% (2.8 մլրդ դրամ), ոսկե, պլատինե և պալադիումե ապրանքների արտահանման լիցենզիաներ կամ թույլտվություններ կամ հավաստագրեր տրամադրելու համար գանձվող պետական տուրքի՝ 4 անգամ (1.4 մլրդ դրամ), ինչպես նաև տրանսպորտի բնագավառի լիցենզավորման համար գանձվող պետական տուրքի 3.9 անգամ (1.3 մլրդ դրամ) աճով:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամ-յակի փաստ** | **2025թ. առաջին կիսամ-յակի ճշտված պլան** | **2025թ. առաջին կիսամ-յակի փաստ** | **Կատարո-ղականն առաջին կիսամյակի ճշտված պլանի նկատմամբ (%)** | **2025թ. առաջին կիսամյակը 2024թ. առաջին կիսամյակի նկատմամբ**  **(%)** |
| **Պետական տուրքեր** | **33.1** | **36.8** | **40.5** | **109.9** | **122.3** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ), գործում առկա լուսանկարների (լուսաժապավենների), ձայնագրությունների, տեսագրությունների և դրանց էլեկտրոնային կրիչների բնօրինակից պատճենահանված կրիչ և դատական նիստի համակարգչային ձայնագրման կրկնօրինակ տալու համար | 1.1 | 1.4 | 1.6 | 110.8 | 141.2 |
| Հյուպատոսական ծառայությունների կամ գործողությունների համար | 1.4 | 1.3 | 1.3 | 97.8 | 88.9 |
| Պետական գրանցման համար | 3.2 | 3.2 | 3.3 | 102.8 | 102.6 |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 1.3 | 1.9 | 2.2 | 117.8 | 163.4 |
| Լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 15.5 | 17.5 | 21.3 | 121.6 | 137.6 |
| Օրենքով սահմանված այլ ծառայությունների և գործողությունների համար | 10.2 | 11.3 | 10.6 | 93.8 | 103.2 |
| Այլ պետական տուրքեր | 0.3 | 0.3 | 0.3 | 114.2 | 102.4 |

2025 թվականի առաջին կիսամյակում ստացվել են 3.6 մլրդ դրամ *պաշտոնական դրամաշնորհներ՝* կազմելով առաջին կիսամյակում ծրագրված մուտքերի 69.6%‑ը՝ պայմանավորված նպատակային դրամաշնորհային ծրագրերի կատարողականով:

1. **Նպատակային պաշտոնական դրամաշնորհներն ըստ դոնորների (մլն դրամ)**

|  |  |  |  |
| --- | --- | --- | --- |
|  | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարողականն առաջին կիսամյակի ճշտված պլանի նկատմամբ (%)** |
| **Ընդամենը** | **5,149.0** | **3,057.1** | **59.4** |
| ԱՄՆ | 210.5 | 0.0 | 0.0 |
| Արևելյան Եվրոպայի էներգախնայողության և բնապահպանական գործընկերության հիմնադրամ | 171.8 | 0.0 | 0.0 |
| ԱԶԲ | 62.1 | 0.0 | 0.0 |
| Գերմանիա | 537.5 | 163.1 | 30.3 |
| Գերմանիայի զարգացման և ԵՄ հարևանության ներդրումային բանկ | 668.6 | 669.8 | 100.2 |
| Գլոբալ էկոլոգիական հիմնադրամ | 453.2 | 47.5 | 10.5 |
| Գլոբալ հիմնադրամ | 952.8 | 1,301.1 | 136.5 |
| ԵՄ | 360.0 | 0.0 | 0.0 |
| ԵԶԲ | 101.1 | 118.7 | 117.5 |
| ՀԲ | 1.9 | 0.0 | 0.0 |
| ՄԱԿ | 59.6 | 48.4 | 81.3 |
| ՌԴ | 19.9 | 65.6 | 329.5 |
| ՎԶԵԲ | 921.4 | 416.7 | 45.2 |
| Ֆրանսիա | 628.6 | 226.2 | 36.0 |

Հաշվետու ժամանակահատվածում, բացի նպատակային դրամաշնորհներից, ԵՄ-ի կողմից տրամադրվել է 527.3 մլն դրամ բյուջետային աջակցության դրամաշնորհ՝ «Հորիզոն Եվրոպա» շրջանակային ծրագրի շրջանակներում, որը բյուջեով նախատեսված չէր:

2025 թվականի հունվար-հունիս ամիսներին պետական բյուջե մուտքագրված պաշտոնական դրամաշնորհները 14.6%-ով կամ 611.6 մլն դրամով զիջել են նախորդ տարվա նույն ժամանակահատվածի ցուցանիշը՝ պայմանավորված 2024թ. առաջին կիսամյակում առավել մեծ ծավալով չնախատեսված բյուջետային աջակցության դրամաշնորհների ստացմամբ:

1. **Պաշտոնական դրամաշնորհներ (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամ-յակի փաստ** | **2025թ. առաջին կիսամյակի ճշտված պլան** | **2025թ. առաջին կիսամ-յակի փաստ** | **Կատարողա-կանն առաջին կիսամյակի ճշտված պլանի նկատմամբ (%)** | **2025թ. առաջին կիսամյակը**  **2024թ. առաջին կիսամյակի նկատմամբ**  **(%)** |
| **Պաշտոնական դրամաշնորհներ*,*** այդ թվում` | **4.2** | **5.1** | **3.6** | **69.6** | **85.4** |
| Նպատակային դրամաշնորհներ | 1.9 | 5.1 | 3.1 | 59.4 | 159.9 |
| Բյուջետային աջակցության դրամաշնորհներ | 2.3 | - | 0.5 | - | 23.1 |

Հաշվետու ժամանակահատվածում ՀՀ պետական բյուջեի *այլ եկամուտները* կազմել են 73.5 մլրդ դրամ՝ 56.2%-ով (26.5 մլրդ դրամով) գերազանցելով առաջին կիսամյակի ծրագրված ցուցանիշը և 41.7%‑ով (21.6 մլրդ դրամով)՝ նախորդ տարվա նույն ժամանակահատվածի ցուցանիշը: Ծրագրված ցուցանիշի գերազանցումը հիմնականում պայմանավորված է իրավաբանական անձանց կապիտալում կատարված ներդրումներից ստացվող շահաբաժինների, oրենքով և իրավական այլ ակտերով սահմանված՝ պետական բյուջե մուտքագրվող այլ եկամուտների, բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացված տոկոսավճարների և իրավախախտումների համար կիրառվող պատժամիջոցներից ստացվող մուտքերի գերակատարմամբ, իսկ նախորդ տարվա առաջին կիսամյակի համեմատ աճը՝ շահաբաժինների և oրենքով և իրավական այլ ակտերով սահմանված՝ պետական բյուջե մուտքագրվող այլ եկամուտների աճով:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 9‑ում:

1. **Այլ եկամուտների գծով ՀՀ պետական բյուջեի մուտքերը (մլն դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամյակի փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարո-ղականն առաջին կիսամյակի ճշտված պլանի նկատմամբ (%)** | **2025թ. առաջին կիսամյակը 2024թ. առաջին կիսամյակի նկատմամբ**  **(%)** |
| **Այլ եկամուտներ**, այդ թվում` | **51,881.2** | **47,069.2** | **73,531.3** | **156.2** | **141.7** |
| Պետական սեփականություն հանդիսացող գույքի վարձակալությունից եկամուտներ | 415.3 | 2,719.9 | 554.1 | 20.4 | 133.4 |
| Տոկոսավճարներ և շահաբաժիններ, այդ թվում՝ | 19,317.7 | 14,546.4 | 32,651.2 | 224.5 | 169.0 |
| * բանկերում և այլ ֆինանսավար-կային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ | 18,273.9 | 14,475.4 | 18,924.9 | 130.7 | 103.6 |
| * իրավաբանական անձանց կապիտալում կատարված ներդրում-ներից ստացվող շահաբաժիններ | 1,043.8 | 71.0 | 13,726.3 | 19,332.8 | 1,315.1 |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ | 5,661.5 | 5,888.3 | 5,934.8 | 100.8 | 104.8 |
| * ռեզիդենտներին տրամադրված վարկերի օգտագործման տոկոսա-վճարներ | 5,649.5 | 5,882.4 | 5,928.8 | 100.8 | 104.9 |
| * ոչ ռեզիդենտներին տրամադրված վարկերի օգտագործման տոկոսավճար-ներ | 12.0 | 5.9 | 6.0 | 101.1 | 49.9 |
| Այլ կատեգորիաներում չդասակարգված տրանսֆերտներ | 405.1 | 22.2 | 22.3 | 100.5 | 5.5 |
| Իրավախախտումների համար գործադիր, դատական մարմինների կողմից կիրառվող պատժամիջոցներից մուտքեր | 12,894.4 | 10,645.2 | 13,647.5 | 128.2 | 105.8 |
| Ապրանքների մատակարարումից և ծառայությունների մատուցումից եկամուտներ | 11,354.8 | 10,518.9 | 10,972.8 | 104.3 | 96.6 |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ | 1,832.5 | 2,728.3 | 9,748.6 | 357.3 | 532.0 |

Իրավաբանական անձանց կապիտալում կատարված ներդրումներից հունվար-հունիս ամիսների ընթացքում ստացվել են 13.7 մլրդ դրամ շահաբաժիններ՝ ծրագրված 71 մլն դրամի և նախորդ տարվա նույն ժամանակահատվածի 1 մլրդ դրամի դիմաց: Մուտքերի նման աճը հիմնականում պայմանավորված է «Զանգեզուրի պղձնամոլիբդենային կոմբինատ» ՓԲԸ-ում և «Վիվա Արմենիա» ՓԲԸ‑ում պետական մասնակցության դիմաց համապատասխանաբար 11.2 մլրդ դրամ և 2 մլրդ դրամ շահաբաժինների ստացմամբ:

Հաշվետու ժամանակահատվածում բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվել են 18.9 մլրդ դրամ տոկոսավճարներ, որոնք 30.7%-ով (4.4 մլրդ դրամով) գերազանցել են կիսամյակային ծրագրային ցուցանիշը և 3.6%-ով (651 մլն դրամով)` նախորդ տարվա նույն ժամանակահատվածի ցուցանիշը: Ծրագրված ցուցանիշի գերազանցումը հիմնականում պայմանավորված է պետական բյուջեի մուտքերի համեմատ ելքերի ավելի ցածր կատարողականով, որի պայմաններում առաջացել են լրացուցիչ ժամանակավոր ազատ դրամական միջոցներ, որոնք ներդրվել են՝ ապահովելով լրացուցիչ տոկոսային եկամուտներ, ինչպես նաև գանձապետական միասնական հաշվի միջոցների ակտիվ կառավարմամբ, որի արդյունքում հնարավոր է եղել միջին օրական մնացորդը պահել կանխատեսվածից ցածր մակարդակում: Մասնավորապես, տոկոսավճարների գերակատարմանը էապես նպաստել է պետական պարտատոմսերի՝ ծրագրվածից ավել տեղաբաշխումը, որից ստացված միջոցներն ավանդադրվել են՝ ապահովելով լրացուցիչ տոկոսավճարներ: Չնայած այն հանգամանքին, որ նախորդ տարվա նույն ժամանակահատվածի համեմատ ներդրված ավանդների միջին կշռված տոկոսադրույքը նվազել է, ավանդների ծավալի զգալի աճը հնարավորություն է տվել ապահովել զուտ տոկոսագումարների ավել հավաքագրում։

2025 թվականի առաջին կիսամյակի ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացվել են ավելի քան 13.6 մլրդ դրամ մուտքեր, որոնք 28.2%-ով (3 մլրդ դրամով) գերազանցել են կիսամյակային ծրագրային ցուցանիշը և 5.8%-ով (753 մլն դրամով)` նախորդ տարվա նույն ժամանակահատվածի ցուցանիշը: Մուտքերի բարձր ցուցանիշը հիմնականում պայմանավորված է Մրցակցության պաշտպանության հանձնաժողովի կողմից չնախատեսված տուգանքների գանձմամբ, որոնք կազմել են 916.7 մլն դրամ, և «Գնումների մասին» ՀՀ օրենքով նախատեսված դեպքերում մասնակիցներից պայմանների ապահովման վճարներով, որոնք կազմել են 670.3 մլն դրամ՝ ծրագրված 7.5 մլն դրամի և նախորդ տարվա առաջին կիսամյակի 7.6 մլն դրամի դիմաց:

Հաշվետու ժամանակահատվածում մուտքերի բարձր մակարդակ է գրանցվել նաև ՀՀ արդարադատության նախարության կողմից կիրառված պատժամիջոցներից մուտքերի գծով, որոնք կազմել են ավելի քան 1 մլրդ դրամ՝ 2.7 անգամ (631.5 մլն դրամով) գերազանցելով ծրագրված և 2.1 անգամ (518.1 մլն դրամով)՝ նախորդ տարվա առաջին կիսամյակի փաստացի ցուցանիշները՝ պայմանավորված պրոբացիայի ծառայության կողմից գանձված տուգանքների աճով: Իրավախախտումների դիմաց գանձված եկամուտների բարձր ցուցանիշն ապահովվել է նաև ՀՀ ներքին գործերի նախարարության կողմից ճանապարհային երթևեկության կանոնները խախտելու համար գանձվող մուտքերի հաշվին, որոնք կազմել են շուրջ 9 մլրդ դրամ՝ 5.5%-ով (465.2 մլն դրամով) գերազանցելով առաջին կիսամյակի ծրագրված ցուցանիշը և 9.1%-ով (747.6 մլն դրամով)՝ նախորդ տարվա հունվար-հունիսի ցուցանիշը: Միևնույն ժամանակ հարկ է նշել, որ պետական բյուջեի նկատմամբ ստանձնած պայմանագրային պարտավորությունների չկատարման դիմաց գանձվող տույժերի գծով գրանցվել է զգալի անկում, որոնք կազմել են 300.7 մլն դրամ՝ 75.6%-ով (931.8 մլն դրամով) զիջելով նախորդ տարվա նույն ժամանակահատվածի ցուցանիշը:

Օրենքով և իրավական այլ ակտերով սահմանված պետական բյուջե մուտքագրվող այլ եկամուտներըկազմել են ավելի քան 9.7 մլրդ դրամ՝ 3.6 անգամ (7 մլրդ դրամով) գերազանցելով առաջին կիսամյակի ծրագրված ցուցանիշը և 5.3 անգամ (7.9 մլրդ դրամով)՝ նախորդ տարվա նույն ժամանակահատվածի ցուցանիշը: Նշված եկամուտների բարձր մակարդակը պայմանավորված է նրանով, որ ՀՀ կառավարության 2024թ. դեկտեմբերի 5‑ի N 1922-Ն որոշման համաձայն՝ պետությանը և համայնքին պատճառված վնասի շրջանակներում քրեական վարույթներով վերականգնման ենթակա դրամական միջոցները սկսել են վճարվել գանձապետական միասնական հաշվին: Հաշվետու ժամանակահատվածում նշված մուտքերը կազմել են շուրջ 7 մլրդ դրամ:

*Պետական բյուջեի ծախսերը*

2025 թվականի հունվար-հունիս ամիսներին պետական բյուջեի ծախսերը կազմել են 1,472 մլրդ դրամ կամ առաջին կիսամյակի ծրագրի 85.2%-ը: Նախորդ տարվա հունվար-հունիս ամիսների համեմատ պետական բյուջեի ծախսերն աճել են 19.4%-ով կամ 239.6 մլրդ դրամով՝ հիմնականում պայմանավորված կապիտալ ծախսերի և սոցիալական նպաստների ու կենսաթոշակների աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|  | **2024թ. առաջին կիսամյակի  փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** |
| **Ընդամենը ծախսեր** | **1,232.7** | **1,727.3** | **1,472.3** |
| Ընթացիկ ծախսեր | 1,077.9 | 1,331.2 | 1,177.1 |
| Ոչ ֆինանսական ակտիվների հետ գործառնություններ | 154.9 | 396.2 | 295.2 |
|  |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 87.4 | 77.1 | 80.0 |
| Ոչ ֆինանսական ակտիվների հետ գործառնություններ | 12.6 | 22.9 | 20.0 |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 11-ում:

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամյակի  փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարո-ղականն առաջին կիսամյակի ճշտված պլանի նկատմամբ**  **(%)** | **2025թ. առաջին կիսամյակը 2024թ. առաջին կիսամյակի նկատմամբ**  **(%)** |
| **Ընթացիկ ծախսեր** | **1,077.9** | **1,331.2** | **1,177.1** | **88.4** | **109.2** |
| Աշխատավարձ | 103.4 | 118.9 | 108.9 | 91.6 | 105.3 |
| Ծառայությունների և ապրանքների ձեռքբերում | 41.3 | 53.9 | 38.8 | 72.0 | 93.9 |
| Տոկոսավճարներ | 153.5 | 189.8 | 169.4 | 89.2 | 110.4 |
| Սուբսիդիաներ | 82.0 | 93.8 | 90.8 | 96.8 | 110.7 |
| Դրամաշնորհներ | 127.0 | 159.8 | 133.2 | 83.3 | 104.8 |
| Սոցիալական նպաստներ և կենսաթոշակներ | 483.1 | 585.5 | 530.5 | 90.6 | 109.8 |
| Այլ ծախսեր | 87.5 | 129.4 | 105.6 | 81.6 | 120.7 |
| **Կշիռն ընթացիկ ծախսերում (%)** |  |  |  |  |  |
| Աշխատավարձ | 9.6 | 8.9 | 9.3 |  |  |
| Ծառայությունների և ապրանքների ձեռք բերում | 3.8 | 4.0 | 3.3 |  |  |
| Տոկոսավճարներ | 14.2 | 14.3 | 14.4 |  |  |
| Սուբսիդիաներ | 7.6 | 7.0 | 7.7 |  |  |
| Դրամաշնորհներ | 11.8 | 12.0 | 11.3 |  |  |
| Սոցիալական նպաստներ և կենսաթոշակներ | 44.8 | 44.0 | 45.1 |  |  |
| Այլ ծախսեր | 8.1 | 9.7 | 9.0 |  |  |

2024 թվականի հունվար-հունիս ամիսների համեմատ կառավարության պարտքի սպասարկման ծախսերն աճել են 10.4%-ով կամ 15.9 մլրդ դրամով: Աճն արձանագրվել է ներքին տոկոսավճարներում՝ հիմնականում պայմանավորված շրջանառության մեջ գտնվող գանձապետական պարտատոմսերի ծավալների աճով:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամյակի  փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարո-ղականն առաջին կիսամյակի ճշտված պլանի նկատմամբ**  **(%)** | **2025թ. առաջին կիսամյակի 2024թ. առաջին կիսամյակի նկատմամբ**  **(%)** |
| **Տոկոսավճարներ,**  այդ թվում՝ | **153.5** | **189.8** | **169.4** | **89.2** | **110.4** |
| Ներքին տոկոսավճարներ | 106.5 | 124.2 | 123.7 | 99.6 | 116.2 |
| Արտաքին տոկոսավճարներ | 47.0 | 65.6 | 45.7 | 69.6 | 97.2 |

2024 թվականի հունվար-հունիս ամիսների համեմատ պետական բյուջեից տրամադրված սուբսիդիաների 10.7% (8.8 մլրդ դրամ) աճը հիմնականում պայմանավորված է հանրակրթության ծրագրի ծախսերի՝ 10.2% (5.4 մլրդ դրամ), տնտեսության արդիականացման միջոցառմանը պետական աջակցության ծախսերի՝ 48.5% (3.1 մլրդ դրամ), գյուղատնտեսության արդիականացման ծրագրի ծախսերի՝ 13.2% (1.3 մլրդ դրամ) և բնակարանների ու անհատական բնակելի տների էներգաարդյունավետ վերանորոգման աշխատանքների իրականացման միջոցառմանը պետական աջակցության ծախսերի 2.7 անգամ (1.5 մլրդ դրամ) աճով:

Նախորդ տարվա հունվար-հունիս ամիսների համեմատ պետական բյուջեից տրամադրված դրամաշնորհների 4.8% (6.1 մլրդ դրամ) աճը հիմնականում պայմանավորված է պետական բյուջեից համայնքների բյուջեներին համահարթեցման սկզբունքով տրվող դոտացիաների՝ 15.1% (6.4 մլրդ դրամ), ՀՀ պաշտպանության ժամանակ զինծառայողների կյանքին կամ առողջությանը պատճառված վնասների հատուցման ծախսերի՝ 23.3% (4.8 մլրդ դրամ), տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին պետական աջակցության 2.2 անգամ (1.7 մլրդ դրամ), ինչպես նաև Գիտական և գիտատեխնիկական հետազոտությունների ծրագրի շրջանակներում կատարված ծախսերի 12% (1.1 մլրդ դրամ) աճով:

Միևնույն ժամանակ, զգալի անկում է արձանագրվել պետական հատվածի այլ մակարդակներին տրամադրվող կապիտալ դրամաշնորհների գծով՝ հիմնականում պայմանավորված ենթակառուցվածքների զարգացման նպատակով մարզերին տրամադրված սուբվենցիաների և Հյուսիս-հարավ ճանապարհային միջանցքի զարգացման ծրագրի շրջանակներում տրամադրված դրամաշնորհների նվազմամբ:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամյակի  փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարո-ղականն առաջին կիսամյակի ճշտված պլանի նկատմամբ**  **(%)** | **2025թ. առաջին կիսամյակի 2024թ. առաջին կիսամյակի նկատմամբ**  **(%)** |
| **Դրամաշնորհներ,** այդ թվում՝ | **127.0** | **159.8** | **133.2** | **83.3** | **104.8** |
| Միջազգային կազմակերպու-թյուններին | 2.2 | 2.2 | 2.1 | 95.0 | 93.6 |
| Պետական հատվածի այլ մակարդակներին (ընթացիկ), այդ թվում` | 112.1 | 143.7 | 125.1 | 87.1 | 111.6 |
| - Համայնքների բյուջեներին համահարթեցման սկզբուն-քով տրվող դոտացիաներ | 42.7 | 49.1 | 49.1 | 100.0 | 115.1 |
| Պետական հատվածի այլ մակարդակներին (կապիտալ) | 12.7 | 13.9 | 6.0 | 42.7 | 47.0 |

Նախորդ տարվա նույն ժամանակահատվածի համեմատ սոցիալական նպաստների և կենսաթոշակների գծով ծախսերի 9.8% (47.4 մլրդ դրամ) աճը հիմնականում պայմանավորված է հիպոտեկային վարկի վճարված տոկոսների գումարների վերադարձի՝ 41.4% (13.3 մլրդ դրամ), կուտակային կենսաթոշակային համակարգի մասնակիցների կենսաթոշակային հաշիվներին հատկացումների՝ 15.2% (13.2 մլրդ դրամ), ընտանիքում 3 և ավելի երեխա ունեցող ընտանիքներին դրամական աջակցության՝ 44.8% (3.6 մլրդ դրամ), սոցիալապես անապահով և առանձին խմբերի անձանց բժշկական օգնության ծախսերի՝ 27.8% (4.2 մլրդ դրամ) և անկանխիկ եղանակով վճարումներից կենսաթոշակառուներին հետվճարի տրամադրման ծախսերի 81.4% (3.4 մլրդ դրամ) աճով:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամյակի  փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարո-ղականն առաջին կիսամյակի ճշտված պլանի նկատմամբ**  **(%)** | **2025թ. առաջին կիսամյակի 2024թ. առաջին կիսամյակի նկատմամբ**  **(%)** |
| **Սոցիալական նպաստներ և կենսաթոշակներ,** այդ թվում` | **483.1** | **585.5** | **530.5** | **90.6** | **109.8** |
| Նպաստներ | 227.2 | 287.4 | 262.4 | 91.3 | 115.5 |
| Կենսաթոշակներ | 255.9 | 298.1 | 268.1 | 89.9 | 104.8 |

Պետական բյուջեի այլ ծախսերը հունվար-հունիս ամիսներին կազմել են 105.6 մլրդ դրամ՝ ապահովելով 81.6% կատարողական և 20.7%-ով (18.1 մլրդ դրամով) գերազանցելով նախորդ տարվա նույն ժամանակահատվածի ցուցանիշը` հիմնականում պայմանավորված ՀՀ պաշտպանության ապահովման ծրագրի ծախսերով:

Նախորդ տարվա նույն ժամանակահատվածի համեմատ պետական բյուջեի կապիտալ ծախսերն աճել են 80.7%-ով (132.1 մլրդ դրամով)՝ պայմանավորված ներքին ռեսուրսների հաշվին իրականացված ծրագրերի շրջանակներում կատարված ծախսերի 2 անգամ (137.6 մլրդ դրամ) աճով:

Ոչ ֆինանսական ակտիվների օտարումից մուտքերը կազմել են 612.1 մլն դրամ՝ նախատեսված 6.8 մլրդ դրամի և նախորդ տարվա նույն ժամանակահատվածի 8.9 մլրդ դրամ փաստացի մուտքերի դիմաց:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամյակի  փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարո-ղականն առաջին կիսամյակի ճշտված պլանի նկատմամբ**  **(%)** | **2025թ. առաջին կիսամյակը 2024թ. առաջին կիսամյակի նկատմամբ**  **(%)** |
| **Ոչ ֆինանսական ակտիվների հետ գործառնություններ,** այդ թվում՝ | **154.9** | **396.2** | **295.2** | **74.5** | **190.6** |
| Ոչ ֆինանսական ակտիվների գծով ծախսեր, այդ թվում՝ | 163.7 | 402.9 | 295.8 | 73.4 | 180.7 |
| շենքեր և շինություններ | 149.7 | 370.0 | 283.6 | 76.6 | 189.5 |
| մեքենաների և սարքավորումների ձեռք բերում, պահպանում և հիմնանորոգում | 12.2 | 23.6 | 10.6 | 45.0 | 86.6 |
| այլ հիմնական միջոցներ | 1.8 | 9.4 | 1.6 | 17.6 | 91.7 |
| Ոչ ֆինանսական ակտիվների օտարումից մուտքեր | (8.9) | (6.8) | (0.6) | 9.1 | 6.9 |

*ՀՀ պետական բյուջեի պակասուրդը (հավելուրդը)*

2025 թվականի առաջին կիսամյակում ՀՀ պետական բյուջեն կատարվել է 39.2 մլրդ դրամ պակասուրդով՝ ծրագրված 325.3 մլրդ դրամ պակասուրդի և նախորդ տարվա նույն ժամանակահատվածի 11 մլրդ դրամ փաստացի հավելուրդի դիմաց: Բյուջեի պակասուրդի՝ ծրագրի համեմատ ցածր մակարդակը հիմնականում պայմանավորված է եկամուտների գերակատարմամբ և ծախսերի ցածր կատարողականով, որը հանգեցրել է ֆինանսավորման ներքին աղբյուրներում բյուջեի ազատ միջոցների աճի: Բացի այդ, ցածր ցուցանիշ է արձանագրվել արտաքին աղբյուրներից ստացվող վարկերի գծով, որոնք կազմել են 14.4 մլրդ դրամ կամ ծրագրի 37.1%‑ը:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեի պակասուրդի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի հաշվին, որոնք կազմել են 102.7 մլրդ դրամ և 2.9 անգամ գերազանցել կիսամյակային ծրագիրը: Վերջինս պայմանավորված է գանձապետական պարտատոմսերի լրացուցիչ տեղաբաշխմամբ՝ տարեկան թողարկումների ծրագրի կատարման ռիսկերի մեղմման և ֆինանսավորումը հարթ ու առանց ցնցումների ապահովելու նպատակով:

2025 թվականի առաջին կիսամյակի ընթացքում ներքին աղբյուրներից ֆինանսական զուտ ակտիվների հաշվին բյուջեի պակասուրդի ֆինանսավորումը կազմել է ‑157.2 մլրդ դրամ` ծրագրված 188.4 մլրդ դրամի դիմաց, որը հիմնականում պայմանավորված է ֆինանսավորման ներքին աղբյուրներում բյուջեի ազատ միջոցների՝ նախատեսված 213.6 մլրդ դրամ օգտագործման փոխարեն 149.5 մլրդ դրամ աճով, ընդ որում՝ 164 մլրդ դրամ ավելացել է արտարժութային պարտատոմսերի թողարկումից զուտ մուտքի հաշվին: Կիսամյակային ծրագրով նախատեսվել է 18.6 մլրդ դրամ վարկերի տրամադրում ՀՀ ռեզիդենտներին, որի դիմաց տրամադրվել է 1.6 մլրդ դրամ, որից 866.5 մլն դրամը ներքին ռեսուրսների հաշվին հատկացվել է «Հայփոստ» ՓԲԸ-ին: Իսկ արտաքին աջակցությամբ իրականացվող նպատակային ծրագրերի շրջանակներում հաշվետու ժամանակահատվածում տրամադրվել են 759.6 մլն դրամի վարկեր, որից 420.1 մլն դրամը՝ Էլեկտրաէներգետիկ համակարգի զարգացման, 201.9 մլն դրամը՝ Կոշտ թափոնների կառավարման, 137.7 մլն դրամը՝ Քաղաքային զարգացման ծրագրերի շրջանակներում: Նախկինում պետական բյուջեից ռեզիդենտներին տրամադրված վարկերից առաջին կիսամյակում վերադարձվել է 15 մլրդ դրամ՝ ծրագրված 14.6 մլրդ դրամի դիմաց, որը հիմնականում պայմանավորված է «Հայ-Ալմաստ» ՓԲԸ կողմից վարկի ժամկետից շուտ մարմամբ, «Երքաղլույս» ՓԲԸ–ից 2024թ. դեկտեմբերին տրամադրված վարկի չնախատեսված վերադարձով, ինչպես նաև փոխարժեքի փոփոխությամբ:

1. ***ՀՀ պետական բյուջեի պակասուրդի ֆինանսավորման աղբյուրները (մլրդ դրամ)***

|  |  |  |  |  |  |
| --- | --- | --- | --- | --- | --- |
|  | **2024թ. առաջին կիսամյակի  փաստ** | **2025թ. առաջին կիսամյակի ճշտված պլան** | **2025թ. առաջին կիսամյակի փաստ** | **Կատարո-ղականն առաջին կիսամյակի ճշտված պլանի նկատմամբ**  **(%)** | **2025թ. առաջին կիսամյակը 2024թ. առաջին կիսամյակի նկատմամբ**  **(%)** |
| **Դեֆիցիտ (հավելուրդ)**, այդ թվում` | **(11.0)** | **325.3** | **39.2** | **12.1** | **(357.3)** |
| Ներքին աղբյուրներ, այդ թվում` | 46.2 | 224.4 | (54.5) | (24.3) | (117.9) |
| Փոխառու զուտ միջոցներ | 128.4 | 36.0 | 102.7 | 285.5 | 79.9 |
| Ֆինանսական զուտ ակտիվներ | (82.2) | 188.4 | (157.2) | (83.4) | 191.2 |
| Արտաքին աղբյուրներ, այդ թվում` | (57.2) | 100.9 | 93.7 | 92.9 | (163.8) |
| Փոխառու զուտ միջոցներ | (52.2) | 102.8 | 90.0 | 87.5 | (172.3) |
| Ֆինանսական զուտ ակտիվներ | (5.0) | (1.8) | 3.8 | (205.1) | (75.6) |

Հաշվետու ժամանակահատվածում արտաքին աղբյուրներից փոխառու զուտ միջոցների հաշվին ֆինանսավորումը կազմել է 90 մլրդ դրամ, որը հիմնականում ապահովվել է արտարժութային պարտատոմսերի թողարկման հաշվին: Հաշվետու ժամանակահատվածում թողարկված արտարժութային պարտատոմսերից մուտքը կազմել է 287.4 մլրդ դրամ (100%), որից 123.4 մլրդ դրամն ուղղվել է նախկինում թողարկված արտարժութային պարտատոմսերի մարմանը՝ 100%-ով ապահովելով ծրագրային ցուցանիշը:

Արտաքին վարկատուների աջակցությամբ իրականացվող նպատակային վարկային ծրագրերի շրջանակներում ստացված միջոցների հաշվին ֆինանսավորումը հաշվետու ժամանակահատվածում կազմել է 14.4 մլրդ դրամ կամ ծրագրված ցուցանիշի 37.1%-ը:

1. ***Արտաքին աղբյուրներից նպատակային վարկերի ստացում (մլրդ դրամ)***

|  |  |  |  |
| --- | --- | --- | --- |
|  | **2025թ. առաջին կիսամյակի ճշտված պլան** | **2025թ. առաջին կիսամյակի  փաստ** | **Կատարողականն առաջին կիսամյակի ճշտված պլանի նկատմամբ (%)** |
| **Նպատակային վարկերի ստացում**,  այդ թվում` | **38.7** | **14.4** | **37.1** |
| **Միջազգային կազմակերպություններից** | **26.9** | **13.4** | **49.8** |
| Համաշխարհային բանկ | 6.2 | 1.9 | 30.5 |
| Վերակառուցման և զարգացման եվրոպական բանկ | 1.3 | 1.5 | 116.2 |
| Եվրոպական ներդրումային բանկ | 2.9 | 0.0 | 0.0 |
| Ասիական զարգացման բանկ | 9.0 | 4.2 | 47.0 |
| Եվրասիական զարգացման բանկ | 7.6 | 5.8 | 77.1 |
| **Օտարերկրյա պետություններից** | **11.8** | **1.0** | **8.1** |
| Գերմանիա (Վերականգնման վարկերի բանկ) | 10.3 | 0.5 | 5.2 |
| Ֆրանսիա | 1.4 | 0.4 | 29.0 |

2025 թվականի առաջին կիսամյակի ընթացքում արտաքին զուտ փոխառու միջոցներում 88.4 մլրդ դրամ ուղղվել է արտաքին վարկերի մարմանը՝ կազմելով կիսամյակային ծրագրի 88.5%-ը: Նշված գումարից 68.9 մլրդ դրամն ուղղվել է միջազգային կազմակերպությունների, 19.2 մլրդ դրամը` օտարերկրյա պետությունների և շուրջ 414.5 մլն դրամը` օտարերկրյա առևտրային բանկերի նկատմամբ պարտավորությունների մարմանը:

Արտաքին ֆինանսական զուտ ակտիվների հաշվին պետական բյուջեի պակասուրդի ֆինանսավորումը հաշվետու ժամանակահատվածում կազմել է 3.8 մլրդ դրամ: Մասնավորապես՝ 195.6 մլն դրամ (101.1%) է կազմել Վրաստանի կողմից ՀՀ նկատմամբ պարտավորությունների մարումից մուտքը, 653.8 մլն դրամ (29.7%)՝ միջազգային ֆինանսական կազմակերպությունների կապիտալում մասնակցության գծով ստանձնված պարտավորությունների կատարումը: 4.2 մլրդ դրամ է կազմել արտաքին աղբյուրներից ստացված վարկային և դրամաշնորհային միջոցների մնացորդից օգտագործումը՝ նախատեսված 161.4 մլն դրամի դիմաց:

1. Հաշվետվության մեջ ներկայացված ցուցանիշների հանրագումարների և դրանց բաղադրիչների միջև շեղումները պայմանավորված են կլորացումներով: [↑](#footnote-ref-1)